b'\n_START_ARTICLE_\nUlanqab\n_START_PARAGRAPH_\nUlanqab eller Ulaan Chab (Forenklet kinesisk: \xe4\xb9\x8c\xe5\x85\xb0\xe5\xaf\x9f\xe5\xb8\x83; tradisjonell kinesisk: \xe7\x83\x8f\xe8\x98\xad\xe5\xaf\x9f\xe5\xb8\x83; pinyin: W\xc5\xabl\xc3\xa1nch\xc3\xa1b\xc3\xb9; mongolsk: ; transkripsjon: Ula\xce\xb3an\xc4\x8dabu) er en by p\xc3\xa5 prefekturniv\xc3\xa5 i Indre Mongolia i Kina. Det administrative sentrum er Jining, som tidligere var en by p\xc3\xa5 fylkesniv\xc3\xa5. Enheten ble gjort til byprefektur den 1. desember 2003._NEWLINE_Ulanqab har et areal p\xc3\xa5 54\xc2\xa0491 km\xc2\xb2. Det grenser til Hohhot i vest, Mongolia i nord, Xilin Gol i nord\xc3\xb8st, Hebei i \xc3\xb8st og Shanxi i s\xc3\xb8r. Ved utgangen av 2004 hadde Ulanqab 2,7 millioner innbyggere._NEWLINE_Ulanqab har i Jining et katolsk bispesete, hvis nybygde domkirke, V\xc3\xa5r Frue av Rosenkransen (innviet i oktober 2007), er en severdighet p\xc3\xa5 grunn av sine mongolske ger-formede klokket\xc3\xa5rn. Misjon\xc3\xa6ren og mongologen pater Evariste Huc kalte Ulaan Chab for Chaborte i sine skrifter.'